**Trivselsregler**

**for**

**Lindern kvartal III**

**Trivsel ute**

**Griller skal tas inn etter bruk/hver kveld. Portner skal klippe og gjøre det fint ute, og skal ikke måtte rydde seg vei. Griller benyttes med vett og hensyn til både uteområdet og andres trivsel. Engangsgriller på gresset er ikke tillatt.**

**Gårdsrommet og forhagene er felleseie. Private møbler skal tas inn etter bruk/hver kveld.**

**Leker og annet utstyr i forbindelse med friluftsaktiviteter skal ryddes etter bruk. De voksne må ta ansvar for barnas leker.**

**Vegetasjon og beplantning må vernes. Ikke spaser i bed eller over plen tidlig om våren. Ikke passer gjennom hekk.**

**Sykler skal plasseres i stativ, ikke på rekkverk til trapp eller annet. Sykler som ikke er i bruk ryddes slik at sykkelstativ benyttes for sykler som er i bruk.**

**Kjøring med motorkjøretøy skal begrenses til det høyst nødvendige. Kjør ikke gjennom gården, bruk nærmeste utgang.**

**Parkering i gården er kun tillatt for de som benytter seg av leid plass. Motorsykler og mopeder skal parkere på plass anvist av styret.**

**Lufting av hund gjøres uten at det er til sjenanse for andre.**

**Trivsel og trygghet inne**

**Trapper rengjøres annenhver uke av et innleid firma. Beboere som ønsker at det rengjøres under dørmatten, må ta inn matten senest kvelden før vaskedagen (se vaskeliste).**

**I trappeoppganger, inngangspartier og annet fellesareal som er rømningsvei skal det ikke settes barnevogner, sykler og annet utstyr eller andre ting, som f.eks skohyller og pyntegjenstander. Ikke plasser gjenstander som er brannfarlig inne i trappeoppganger (stearinlys, lykter etc.).**

**Kjellergang eller fellesrom som ikke er disponert til lagringsformål må ikke benyttes til lagring. Det skal ikke settes elektriske installasjoner i bodene. Dører mellom kjeller og oppgang skal være låst av sikkerhetshensyn.**

**Lindern Kvartal III brl, 2021**

**Styret Oppslag**

 **Nettside**